Actividades

**Información sobre o exame**
====Ante a proximidade da data do exame (venres 5 de marzo, 16h., Aula 24), explícase aquí brevemente en qué vai consistir. Constará de tres preguntas, unha sobre a "Literatura como saber educativo" e dúas sobre a "Lingua como saber educativo". En concreto, respecto á parte de lingua, unha sobre Competencias lingüisticas e os seus tipos e outra sobre os saberes lingüísticos nos currículos da ESO e do Bacharelato, que son os temas que desenvolvemos no curso. No tocante á LINGUA, tratarase de preguntas de resposta non moi longa nin moi breve, a referencia será de entre unha e dúas páxinas cada unha. O exame terá unha duración de hora e media.====

Colaboración na web
====Para enriquecer esta plataforma se precisa da colaboración dos máis posibles. Calquera aportación é benvida, tanto na elaboración de novas PÁXINAS, na mellora e complementación das que xa atopemos, por medio da EDICIÓN, coma nos comentarios engadidos nos apartados de DISCUSIÓN. Ao remate do curso o que esta web conteña será un RESULTADO do traballo feito e do percorrido, e será posible o acceso de cada un de nós tamén aos resultados parciais (comentarios, exposicións, etc). Animádevos a incorporar contido multimedia (sons, imaxes, vídeos).====

Lecturas
====Cada estudante deberá facer dúas lecturas como mínimo, unha para elaborar unha recensión en grupo e expoñer en clase o derradeiro día (2.3.2010), e outra, preferentemente da mesma temática, para elaborar un comentario persoal por escrito. Tanto o esquema da exposición oral como o comentario persoal se incorporarán a esta web antes da data do exame (como documentos engadidos que se podan visualizar e descargar). O termo "lectura" debe entenderse en sentido amplo, poden servir como referencia as que se atopan nos listados bibliográficos propostos, pero serán benvidas outras opcións, sempre que teñan relación coa materia "A lingua e a literatura como saberes educativos" e se indique onde atopalas e, de ser posible, se facilite o dispoñer delas nesta mesma plataforma. Tamén pode ser boa idea aproveitar lecturas xa feitas noutras materias e incorporalas aquí cunha nova perspectiva.====

====Exposicións en clase: a idea é presentar unha recensión da lectura escollida, que conteña a información básica ("quen, cando e onde"), unha explicación do contido ("isto é o que se di") e unha valoración ("a nós parécenos que...."). O traballo de grupo pode facerse tamén en parella, aínda que sería recomendable consituir grupos de tres ou catro persoas, excepcionalmente cinco .====

====Comentarios personais: o punto de partida son dúas lecturas sobre o mesmo tema que haberá que comparar sucintamente para despois engadir a opinión e posicionamento persoal ao respecto (extensión entre unha e dúas páxinas). Na sesión do 23 de febreiro o grupo de estudantes acordara pedir á profesora a supresión deste traballo individual. O motivo fundamental que se expuxo foi a desmesurada carga de tarefas, coa que non contaban na data de comezo desta clase, e a proximidade dos exames correspondentes ao primeiro periodo lectivo do máster. Ante a unanimidade da petición a profesora accedeu a suprimir esta vía de avaliación, xa que os ofrecementos de prolongar o prazo para entrega do comentario e a proposta de facelo opcional non foron aceptados polo grupo. ====

Traballando con textos o 2.2.2010




Traballos en grupo
Presentación resumo da clase interactiva do 2.2.10